16. αναγνωρίζει την ανάγκη διερεύνησης και ανάπτυξης νέων μορφών πρόληψης, ανίχνευσης και κατάσβεσης
πυρκαγιών με τη χρήση δορυφόρων και άλλης τεχνολογίας αιχμής· πιστεύει ότι είναι σημαντικό να υιοθετηθούν
νέες τεχνολογίες πληροφόρησης (π.χ. το Γεωγραφικό Σύστημα Πληροφοριών) για τη διαχείριση των πυρκαγιών και
των πλημμυρών· τονίζει τον ουσιαστικό ρόλο της νέας τεχνολογίας ανίχνευσης στην πρόληψη των φυσικών κατα-στροφών·
17. συνιστά τη λήψη μέτρων για την προστασία των δασών από τις πυρκαγιές, ειδικότερα τη συλλογή και
ανακύκλωση των υπολειμμάτων βιομάζας στα δάση, την απαγόρευση της αλλαγής χρήσης της καμένης γης, και
αυστηρότερες κυρώσεις για τις εγκληματικές ενέργειες κατά του περιβάλλοντος, ιδίως την πρόκληση δασικών
πυρκαγιών· πιστεύει ότι η συλλογή υπολειμμάτων βιομάζας θα πρέπει να ρυθμίζεται ούτως ώστε να μην συμβάλλειστην επιτάχυνση της απερήμωσης με τη μείωση των οργανικών ουσιών και την υποβάθμιση του εδάφους, καθι-
στώντας έτσι το έδαφος πιο ευάλωτο στους κινδύνους της ξηρασίας και των χειμαρρωδών πλημμυρών·
18. καλεί την Επιτροπή να προτείνει μια οδηγία για την πρόληψη και τη διαχείριση των πυρκαγιών, η οποία θα
περιλαμβάνει την τακτική συλλογή στοιχείων, την προετοιμασία χαρτών και τον εντοπισμό των περιοχών που κινδυ-
νεύουν, την προετοιμασία σχεδίων για τη διαχείριση των κινδύνων που σχετίζονται με τις πυρκαγιές, τον προσδιο-
ρισμό από τα κράτη μέλη των πόρων που χορηγούνται και των διαθέσιμων μέσων, τον συντονισμό των διαφόρων
διοικήσεων, τις ελάχιστες απαιτήσεις για την εκπαίδευση πληρωμάτων, τη δημιουργία περιβαλλοντικής ευθύνης και
την επιβολή κυρώσεων·
19. ζητεί από την Επιτροπή να συστήσει στα κράτη μέλη να καταρτίσουν χάρτες με τις περιοχές που κινδυ-
νεύουν από πυρκαγιές και πλημμύρες, οι οποίες πρέπει να ληφθούν υπόψη κατά τον προγραμματισμό και τη χωρο-
ταξία·
20. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή, καθώς και
στις κυβερνήσεις και τα κοινοβούλια των κρατών μελών.
P6_TA(2006)0225
Συνθήκη για την ίδρυση της Ενεργειακής Κοινότητας
Ψήφισμα του Ευρωπαϊκού Κοινοβουλίου σχετικά με τη σύναψη από την Ευρωπαϊκή Κοινότητα της
συνθήκης για την Ενεργειακή Κοινότητα
Το Ευρωπαϊκό Κοινοβούλιο,
—έχοντας υπόψη την πρόταση της Επιτροπής για απόφαση του Συμβουλίου σχετικά με τη σύναψη από την
Ευρωπαϊκή Κοινότητα της συνθήκης για την Ενεργειακή Κοινότητα (COM(2005)0435),
—έχοντας υπόψη το σχέδιο απόφασης του Συμβουλίου για τη σύναψη από την Ευρωπαϊκή Κοινότητα της
συνθήκης για την Ενεργειακή Κοινότητα (13886/1/2005),
—έχοντας υπόψη τη νομική βάση που επελέγη για τη σύναψη της συνθήκης για την Ενεργειακή Κοινότητα, η
οποία περιορίζει πρακτικά το ρόλο του Ευρωπαϊκού Κοινοβουλίου στο να δώσει ή να αρνηθεί τη σύμφωνηγνώμη του για τη σύναψη της συνθήκης, χωρίς ουσιαστική συμμετοχή στη διαδικασία λήψης αποφάσεων,
—έχοντας υπόψη τη θέση του της 18ης Μαΐου 2006 σχετικά με την πρόταση απόφασης του Συμβουλίου
σχετικά με τη σύναψη από την Ευρωπαϊκή Κοινότητα της συνθήκης για την Ενεργειακή Κοινότητα (
1),με την
οποία δίνει τη σύμφωνη γνώμη του για τη σύναψη της συνθήκης,
—έχοντας υπόψη το άρθρο 108, παράγραφος 5,του Κανονισμού του,
1. επισημαίνει ότι με τη σύναψη της εν λόγω Συνθήκης για την Ενεργειακή Κοινότητα (ΣΕΚ) η ΕΚ δημιουργεί
από μια άποψη προηγούμενο, επεκτείνοντας το «κοινοτικό κεκτημένο» της εσωτερικής αγοράς ηλεκτρικής ενέργειας
και αερίου της ΕΚ στα εννέα συμβαλλόμενα μέρη της ΣΕΚ·7.12.2006 C 297 E/379 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)Κείμενα που εγκρίθηκαν την ημερομηνία εκείνη, P6_TA(2006)0219.
2. ζητεί την ανεπιφύλακτη δέσμευση των συμβαλλομένων μερών της ΣΕΚ όσον αφορά το σεβασμό και την
υλοποίηση της Χάρτας Θεμελιωδών Δικαιωμάτων της Ευρωπαϊκής Ένωσης·
3. επισημαίνει ακόμα, ότι από τα εννέα συμβαλλόμενα μέρη της συνθήκης τρία είναι υποψήφιες χώρες (Βουλ-
γαρία, Ρουμανία και Κροατία), ένα έχει υποβάλει αίτηση προσχώρησης (Πρώην Γιουγκοσλαβική Δημοκρατία της
Μακεδονίας), τέσσερα είναι δυνητικοί υποψήφιοι (Αλβανία, Βοσνία-Ερζεγοβίνη, Δημοκρατία του Μαυροβουνίου
και Δημοκρατία της Σερβίας), και ένα τελεί υπό προσωρινή διοίκηση από τον ΟΗΕ (Κοσσυφοπέδιο)·
4. επισημαίνει το γεγονός ότι, ενώ στην περίπτωση της εσωτερικής αγοράς έχουν ληφθεί πρόσθετα μέτρα νοού-
μενα ως μέσο στήριξης της εσωτερικής αγοράς ή θεωρούμενα αναγκαία για την άμβλυνση ενδεχομένων αρνητικώνεπιπτώσεων, στην περίπτωση της ΣΕΚ η απόφαση του Συμβουλίου δεν προβλέπει τέτοια μέτρα, γεγονός που θα
μπορούσε να έχει ως αποτέλεσμα σοβαρή στρέβλωση του ανταγωνισμού με τους συμμετέχοντες φορείς από την
ΕΕ,ως συνέπεια της υπονόμευσης των προτύπων που εφαρμόζονται στην εσωτερική αγορά· συνεπώς, τα ζητήματα
που αφορούν την απασχόληση, τον κοινωνικό αντίκτυπο και την αναδιάρθρωση, τις συνθήκες εργασίας, την
ισότητα, την υγιεινή και ασφάλεια, την πληροφόρηση και διαβούλευση και τον κοινωνικό διάλογο θα αποτελέσουν
αντικείμενο ιδιαίτερου Μνημονίου Συμφωνίας (ΜνΣ), το νομικό καθεστώς του οποίου δεν προσδιορίζεται· ζητεί
την υπογραφή του ΜνΣ από την Επιτροπή, το Συμβούλιο και τις ενδιαφερόμενες κυβερνήσεις, και τη μετεξέλιξή
του σε νομικώς δεσμευτικό μέσο·
5. υποστηρίζει τη συμμετοχή εκπροσώπων των κοινωνικών εταίρων από τα συμβαλλόμενα μέρη της ΣΕΚ στις
ευρωπαϊκές τομεακές επιτροπές κοινωνικού διαλόγου, όπου αυτές υφίστανται· η Επιτροπή πρέπει να μεριμνήσει για
τούτο·
6. ζητεί από το Συμβούλιο και την Επιτροπή να διευκρινίσουν αν έχουν περιληφθεί διατάξεις και προγράμματα
για την αύξηση της ενεργειακής απόδοσης, την απόδοση προτεραιότητας στη ζήτηση, την αντικατάσταση της ενερ-
γειακής υποδομής και την υποστήριξη των ανανεώσιμων πηγών ενέργειας, με στόχο κυρίως τη μείωση της εκτετα-
μένης ενεργειακής φτώχειας, τον περιορισμό της εξάρτησης από εισαγωγές ενέργειας και υδρογονανθράκων, και τις
αρνητικές περιβαλλοντικές επιπτώσεις της παραγωγής, της μεταφοράς και της χρήσης ενέργειας· ζητεί, ιδιαίτερα,
διευκρινίσεις σχετικά με την ουσιαστική εφαρμογή από τις χώρες της ΣΕΚ, του κοινοτικού κεκτημένου όσον αφορά
την ενεργειακή απόδοση, τις εκπομπές αερίων, υγρών και στερεών ρύπων και την κλιματική μεταβολή, δεδομένου
ότι πρόκειται για ζητήματα άκρως σημαντικά για την αποφυγή της νόθευσης του ανταγωνισμού με τους συμμετέ-
χοντες φορείς από την ΕΕ·
7. εφιστά την προσοχή στην ιδιωτικοποίηση εγκαταστάσεων και την αντικατάσταση των δημόσιων μονοπωλίων
με ιδιωτικά, όσο δεν έχει ολοκληρωθεί η θέσπιση κανόνων και κανονισμών που να διασφαλίζουν την εκπλήρωση
των υποχρεώσεων δημόσιας υπηρεσίας, λογικές τιμές και δημοκρατικό έλεγχο·
8. ζητεί από την Επιτροπή να υποβάλει στο Κοινοβούλιο, προς ενημέρωση, όλα τα συμπληρωματικά έγγραφα
που θεωρούνται από την ίδια ή από το Συμβούλιο αναπόσπαστο μέρος της εσωτερικής αγοράς στην περίπτωσητης ΣΕΚ, πριν από την έγκρισή τους από το Συμβούλιο ή την Επιτροπή·
9. εκφράζει την ανησυχία του για τις τροποποιήσεις που επέφερε το Συμβούλιο στο σχέδιο απόφασης του
Συμβουλίου για τη σύναψη της συνθήκης για την Ενεργειακή Κοινότητα, με τις οποίες η υποχρεωτική διαβούλευση
του Ευρωπαϊκού Κοινοβουλίου —που προβλέπεται στην πρόταση της Επιτροπής —μετατρέπεται σε διαδικασία
ενημέρωσης σύμφωνα με το άρθρο 4,παράγραφος 5του σχεδίου απόφασης του Συμβουλίου·
10. ζητεί, οι εκπρόσωποι της Επιτροπής Βιομηχανίας, Ερευνας και Ενέργειας του ΕΚ και οι κοινοβουλευτικοί
εκπρόσωποι των ενδιαφερομένων κρατών να ενημερώνονται και να καλούνται σε διαβούλευση σχετικά με τιςαποφάσεις της Επιτροπής και του Συμβουλίου Υπουργών, και να έχουν τη δυνατότητα να επιφέρουν τροποποιήσεις
στις προτάσεις· το Κοινοβούλιο, η Επιτροπή και το Συμβούλιο πρέπει να συζητήσουν τη σχετική διαδικασία·
11. θεωρεί επιθυμητό, η ισχύς της νομικής διάταξης περί αμοιβαίας συνδρομής των συμβαλλομένων μερών σε
περίπτωση σοβαρών διαταραχών του ενεργειακού εφοδιασμού να μπορεί να επεκταθεί σε άλλα γειτονικά κράτη
«εφόσον συντρέχουν ειδικές περιστάσεις», ζητεί ωστόσο από το Συμβούλιο και την Επιτροπή να αποσαφηνίσουν τις
«ειδικές περιστάσεις» σε ιδιαίτερο εκτελεστικό μέτρο το οποίο να διαβιβαστεί στο Κοινοβούλιο για γνωμοδότηση·7.12.2006 C 297 E/380 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
12. ζητεί από το Συμβούλιο και την Επιτροπή να αποσαφηνίσουν με ποιο τρόπο η ΣΕΚ συμβάλλει στη στήριξη
των ενεργειακών μεταρρυθμίσεων στα συμβαλλόμενα μέρη, δεδομένου ότι τα κράτη των δυτικών Βαλκανίων
φαίνεται να βρίσκονται σε πιο πρώιμο στάδιο της μεταρρύθμισης· ειδικότερα, πρέπει να αναπτύξουν πολιτικές και
θεσμούς στον τομέα της ενέργειας, για την εφαρμογή σκόπιμων και ολοκληρωμένων ενεργειακών μεταρρυθμίσεων
τόσο στη ζήτηση όσο και στην προσφορά ενέργειας, επιπλέον της προσχώρησης στο κράτος δικαίου·
13. ζητεί από το Συμβούλιο και την Επιτροπή να αποσαφηνίσουν το ρόλο και τα καθήκοντα των διαφόρων
θεσμών που δημιουργούνται με τη ΣΕΚ, συμπεριλαμβανομένων της Γραμματείας της Ενεργειακής Κοινότητας (ΓΕΚ)
και του Ρυθμιστικού Συμβουλίου·
14. ζητεί από το Συμβούλιο και την Επιτροπή διευκρινίσεις σχετικά με τα μέτρα που έχουν λάβει οι χορηγοί, τα
κράτη μέλη και τα συμβαλλόμενα κράτη της ΣΕΚ, για τη διασφάλιση της διαφάνειας στην αγορά, ιδιαίτερα όσον
αφορά την εμφάνιση υπεράκτιων εμπόρων ενέργειας στο χώρο της ΣΕΚ με δεσπόζουσα θέση στην αγορά, και την
επέκταση των μέτρων αυτών στις ενεργειακές αγορές της ΕΕ·
15. ζητεί από το Συμβούλιο και την Επιτροπή να αποσαφηνίσουν τα κριτήρια που πρέπει να πληρούν οι γειτο-
νικές τρίτες χώρες προκειμένου να γίνουν δεκτές από το Συμβούλιο Υπουργών ως παρατηρητές ή ως συμμετέ-
χοντες·
16. ζητεί να ενημερώνεται και να καλείται σε διαβούλευση πριν από οποιαδήποτε επέκταση της ΣΕΚ σε άλλες
πηγές και τομείς ενέργειας·
17. ζητεί από την Επιτροπή να του υποβάλλει εγγράφως, τουλάχιστον μια φορά το χρόνο, έκθεση σχετικά με τα
επιτεύγματα και τα προβλήματα των συμβαλλομένων μερών όσον αφορά την εφαρμογή της ΣΕΚ· η έκθεση αυτή
θα πρέπει να περιλαμβάνει τουλάχιστον τα ακόλουθα στοιχεία:
—στάδιο υλοποίησης του σχετικού ενεργειακού, κοινωνικού (ΜνΣ) και περιβαλλοντικού κεκτημένου·
—επισκόπηση του έργου των κανονιστικών αρχών, των πόρων τους και των διαδικασιών διαβούλευσης των
εκάστοτε ενδιαφερομένων·
—επίπεδο συγκέντρωσης της αγοράς, ύψος τιμών, και επενδύσεις σε νέες εγκαταστάσεις και δίκτυα·
—συγκεντρωτική παρουσίαση των απόψεων των εκάστοτε ενδιαφερομένων, συμπεριλαμβανομένων των κοινωνικών
εταίρων, των οργανώσεων καταναλωτών και προστασίας του περιβάλλοντος, και των δήμων·
18. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή, καθώς και
στις κυβερνήσεις και τα κοινοβούλια των συμβαλλομένων μερών της Συνθήκης για την Ενεργειακή Κοινότητα.
P6_TA(2006)0226
Νεπάλ
Ψήφισμα του Ευρωπαϊκού Κοινοβουλίου σχετικά με το Νεπάλ
Το Ευρωπαϊκό Κοινοβούλιο,
—έχοντας υπόψη τα προηγούμενα ψηφίσματά του σχετικά με το Νεπάλ,
—έχοντας υπόψη τη δημόσια ακρόαση σχετικά με την κατάσταση στο Νεπάλ που πραγματοποιήθηκε από την
Υποεπιτροπή Ανθρωπίνων Δικαιωμάτων της Επιτροπής Εξωτερικών Υποθέσεων στις 20Φεβρουαρίου 2006,
—έχοντας υπόψη την υποστήριξη της Επιτροπής, η οποία διατυπώθηκε στις 3Ιανουαρίου 2006, υπέρ της
αποκατάστασης της ειρήνης και της δημοκρατίας στο Νεπάλ,7.12.2006 C 297 E/381 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL